b'\n_START_ARTICLE_\nAlbert Thomson\n_START_PARAGRAPH_\nAlbert Thomson (pseudon\xc3\xbc\xc3\xbcmiga Obadus) (18. september 1873 T\xc3\xbcri-Alliku \xe2\x80\x93 24. juuni 1901 Paide) oli eesti graafik, karikaturist ja maalikunstnik._NEWLINE_S\xc3\xbcndis J\xc3\xa4rvamaal T\xc3\xbcri-Alliku aedniku perekonnas. Alghariduse sai T\xc3\xbcri algkoolis. \xc3\x95ppis ja t\xc3\xb6\xc3\xb6tas Tallinnas maalrisellina. Elas Paides 1896\xe2\x80\x931901 aastatel ja oli "\xc3\x9chenduse" seltsi dekoratsioonide maalija. Maalimist \xc3\xb5ppis 1897\xe2\x80\x931898 Riias G. von Roseni juures, l\xc3\xbchikest aega \xc3\xb5ppis veel D\xc3\xbcsseldorfis, Hamburgis ja 1899\xe2\x80\x931900 D\xc3\xbcsseldorfis, Hamburgis ja Berliinis ja seej\xc3\xa4rel veel Riias. Vahepeal Paides olles asutas ta karskuskuratooriumi joonistuskursused. Tema \xc3\xb5hulisi maastikumaale ja joonistusi avaldati 1903\xe2\x80\x931904 ajakirjas Linda ja karikatuure avaldasid Meie Mats (1902) ja Nalja Liisa (1904) aastal, p\xc3\xa4rast kunstniku surma.'